21.2.2009 Jurnalul Oficial al Uniunii Europene L 50/21 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 27 noiembrie 2008 privind semnarea Acordului între Comunitatea Europeană și Republica Armenia privind anumite aspecte ale serviciilor aeriene (2009/149/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La 5 iunie 2003, Consiliul a autorizat Comisia să deschidă negocierile cu țări terţe în vederea înlocuirii, printr-un acord comunitar, a anumitor dispoziții din acordurile bilaterale existente. (2) Comisia a negociat, în numele Comunității, un acord cu Republica Armenia privind anumite aspecte ale serviciilor aeriene, în conformitate cu mecanismele şi directivele din anexa la decizia Consiliului de autorizare a Comisiei să deschidă negocierile cu țări terţe în vederea înlocuirii, printr-un acord comunitar, a anumitor dispoziții din acordurile bilaterale existente. (3) Sub rezerva încheierii sale la o dată ulterioară, acordul negociat de către Comisie ar trebui să fie semnat, DECIDE: Articolul 1 Prin prezenta decizie se aprobă semnarea, în numele Comu- nității, a Acordului între Comunitatea Europeană şi Republica Armenia privind anumite aspecte ale serviciilor aeriene, denumit în continuare „acordul”, sub rezerva deciziei Consiliului privind încheierea respectivului acord. Textul acordului se atașează prezentei decizii. Articolul 2 Preşedintele Consiliului este autorizat, prin prezenta decizie, să desemneze persoana sau persoanele împuternicite să semneze acordul în numele Comunității, sub rezerva încheierii acestuia. Articolul 3 Preşedintele Consiliului este autorizat, prin prezenta decizie, să îndeplinească notificarea prevăzută la articolul 9 alineatul (1) din acord. Adoptată la Bruxelles, 27 noiembrie 2008. Pentru Consiliu Președintele L. CHATEL